NETFLIXOVA DOKUMENTARNA SERIJA
STUDENI 2002. GODINE
SARAH SMITH JE NESTALA
I POD KONTROLOM ROBERTA FREEGARDA JE VEĆ DEVET GODINA
Kao igla u plastu sijena.
Nadaš se da ćeš opet vidjeti Saru, ali ne znaš.
Negdje je ondje.
ENGLESKA
Rob je bio jedini na svijetu koji je znao gdje sam.
Nisam imala prijatelje, obitelj, novac, identitet.
Ostaje ti samo slijediti upute.
Nemaš slobodnu volju.
Rob mi je rekao da i dalje postoji prijetnja
i da će me odvesti u sigurnu kuću MI5,
ali nisam smjela vidjeti gdje je.
Rečeno mi je da ću morati biti u kupaonici…
da ne smijem proizvoditi zvukove i da će me zaključati.
Imala je male prozore skroz visoko.
Bilo je dovoljno prostora da legnete na pod pokraj kade.
Bio je to zatvor.
Sve se uklanjalo sloj po sloj.
Srušila sam svaki most sa svima koje volim.
Da sam ikako mogla počiniti samoubojstvo, vjerojatno bih to i učinila.
Zamislite najveću glad koju ste osjetili i onda je pomnožite.
A onda se jednog dana Rob pojavio u kupaonici.
Pitao me želim li mu biti cura.
Zapravo je želio seks.
Kad vam se uskrati hrana,
sloboda
i slobodna volja,
onda mogućnost, samo tračak nade da će te bolje tretirati
vrijedilo je pokušaja.
Nemam što izgubiti.
Svaka osoba ostavlja tragove.
NAREDNIK DETEKTIV
Išli bi liječniku, zubaru. Imali bi posao, prihode, bankovne račune.
O Sari nije bilo ni naznake gdje bi mogla biti.
Nije postojao nikakav trag.
U isto vrijeme, Amerikanka Kim Adams planirala se udati za Roberta Freegarda.
SPECIJALNA AGENTICA FBI-A
Onda je odjednom prekinula kontakte s prijateljima
i nitko nije znao gdje je.
Smislila sam plan da snimamo telefonske razgovore
između Freegarda, Kim i njezinih roditelja.
Isprva se Freegard nije javljao na njihove pozive.
Ali onda se javio.
Halo?
Bok, Roberte.
Bok, Johne, kako si?
Ma dobro sam. Ti?
Johne, upravo sam se vratio iz Londona.
Bio sam ondje i pokušao riješiti neke stvari.
To ima veze s britanskom vladom?
Da.
Robert Freegard im je rekao
da je sigurnosni agent MI5,
da planira uzeti Kim pod svoje
i obučiti je da bude špijunka.
Kim je upisana u špijunsku školu.
Je li ispit jako težak?
Da, jako težak.
ISO 9002,
to je poput…
Teško je za objasniti, ali to je poput kontrole kvalitete.
Britanski standard. Sve ovisi o polaganju ispita.
Nažalost, Kim nije prošla ispit.
Kim nije samo jednom pala na ispitu, već dvaput.
Mislim da sam možda tražio malo previše od Kim
i dvaput je pala ispit.
Tko kaže da će proći treći put?
U tom trenutku
Freegard baca udicu.
Za to se pripremao.
Problem s ispitom je taj…
Moramo ga ponovno platiti.
Iskreno, apsolutno smo…
Oprostite na izrazu, apsolutno smo sjebani.
Da. Reci mi koliko stoji ispit.
To je 2200 funti.
To je čista ludost.
Freegardove laži su apsolutno
apsurdne,
toliko da su gotovo uvjerljive.
Bio sam ondje da vidim možemo li dobiti malo više vremena…
Johne, trenutačno nemam novca.
Freegard tvrdi da plaća najveći dio Kimine špijunske škole.
Dao sam 61 000 funti, to je sve što imam.
Dao si 61 000 funti?
-Britanskih funti. -Britanskih.
Nemam više novca, Johne. To me ispraznilo.
Služi se time kako bi
Kimini roditelji platili svoj dio.
U tom trenutku
dajem Kiminim roditeljima upute
da mu ne daju novac.
U redu, razumijem. Pokušavam nabaviti novac.
Dakle… Ali…
Johne, mislim da nećemo imati vremena.
Ako ne prijavimo ispit,
i to do utorka,
onda ne možemo…
Ne možemo ga polagati.
Moraš shvatiti. Ne tražim te da to platiš ili pomogneš.
Samo ti govorim, ruku na srce,
razgovarao sam s bankom
i doslovno sam ispraznio sve račune.
Znaš, tih 61 000 funti mi je sve…
-Da. -… što sam imao.
Imaj jednu stvar na umu,
Ako želite pomoći, što je vrlo časno,
imaj na umu da imamo do utorka
da riješimo taj ispit.
Dobro.
I to je…
To je jako brzo.
Ne možemo…
-Da. -Ne može ga polagati ako nije plaćen.
Freegard je postajao sve očajniji
pa se njegov očaj izražava preko Kim.
-Sretan Majčin dan. -Hvala ti.
-Kako si? -Dobro. Kako si ti?
Bio je usran tjedan.
Zašto?
Ponovno sam pala ispit.
Ma šališ se.
Stvari postaju zabrinjavajuće.
Kim je u nevolji.
Robert je jako ljut na mene zbog ispita.
Bilo je sitnih mana u razgovoru.
Neke njezine opaske činile su se
uvježbane.
Ako ponovno padnem, morat ćemo platiti dio obuke.
Radi se o tisućama.
I onda se priča iznenada mijenja.
Sad je trebala novac za popravak automobila
i kaže svojoj majci
da joj je mehaničar oduzeo putovnicu.
Ne smije to učiniti. Zašto niste zvali policiju?
Zbog glupog francuskog zakona.
Moram nekako skupiti
1700 dolara
kako bih vratila putovnicu.
Nazovi američko veleposlanstvo.
Neće ništa učiniti.
Naravno da hoće. Zato su ondje.
Da pomognu Amerikancima u nevolji. A ti si nevolji.
Situacija za nju postaje sve nestabilnija, sve opasnija.
Iz prisluškivanja se vidjelo
da su Freegard i Kim negdje u Europi.
A Sarah je i dalje bila nestala.
Trebalo ju je pronaći.
Freegard je bio tražena osoba.
PRODAVAČA AUTOMOBILA TRAŽEN
Ali nekako je neprimijećeno putovao iz zemlje u zemlju.
Možda je imao lažne dokumente.
Nismo znali.
Pratili smo bankovne račune
i vidjeli gdje se troši novac.
U Njemačkoj, Austriji, Francuskoj i Velikoj Britaniji.
Freegard i Kim kretali su se od grada do grada, od zemlje do zemlje.
Boravili su na svakom mjestu samo noć ili dvije.
RIM
Freegard se želio kretati da ih policija…
PRAG
…ne ulovi.
Ako je u gradu, ne bi podizao gotovinu s računa. Odvezao bi se u drugi grad.
Koristili bi se pseudonimima.
Ne bi se prijavljivali pravim imenima.
Nismo mogli pronaći Kim i Freegarda pa je bilo vrijeme da ih namamimo.
Osmislili smo plan za sastanak uživo
pod pretpostavkom da će dobiti 10 000 dolara.
Ali bila je to zamka.
Kimina majka Ann
otputovala bi u London i sastala se s Freegardom i Kimom u zračnoj luci.
Plan je bio da uhitimo Freegarda i spasimo Kim.
Mogli smo pronaći Saru samo ako nađemo Freegarda.
I tko zna koliko još drugih žrtava.
Zagrizli su mamac
i pristali su se vratiti u London.
U redu, to je zbilja dobro jer…
Nasmijat ćeš se, ali…
Prvo. Kad te vidim, mogu li dobiti veliki zagrljaj?
Bilo je traumatično otkad sam te vidio i zaista…
Pa, htio bih te zagrliti.
Možemo to riješiti.
„Mogu li te zagrliti?“
Apsolutno se naježim.
U tom trenutku Freegard čini nešto neočekivano.
Nikad nisam bila na Heathrowu, pa…
-Da. -Tko…
Tko će me dočekati i gdje?
Ne znam hoće li Kim biti ondje ili ja,
ili čak i zajednički prijatelj.
Zajednički prijatelj?
Da, netko tko može…
Ako iz nekog razloga Kim ili ja nećemo moći doći.
Ali…
Dolaziš li na terminal tri ili četiri?
Što?
Ovo je bilo alarmantno.
Ako se pojavi zajednički prijatelj,
gdje je Kim onda?
Je li sigurna?
Ali u tom trenutku bili smo predani tom planu
i morali smo ga provesti.
23. SVIBNJA 2003. GODINE.
Kimina majka odletjela je u London.
Razumno, bila je nervozna.
Ali bili smo uvjereni da će uspjeti.
Na dan operacije dva su tima bila raspoređena.
Ja sam bio u patrolnom vozilu s voditeljem nadzornog tima.
Bila sam u automobilu i samo sam mogla slušati preko veze.
Metropolitanska policija imala je desetak službenika
koji su pratili Kiminu majku kroz terminal.
Bilo je i drugih policajaca u autima.
Još desetak policajaca u civilu
koji su promatrali Starbucks
u kojem se Freegard trebao sastati s Kiminom majkom.
Plan je bio da Kimina majka prođe kroz dvoranu za dolaske,
a da će Kim i Freegard biti ondje da je dočekaju.
U tom bi trenutku tim krenuo
i uhitio Freegarda te spasio Kim.
No plan se malo
izjalovio.
Kimina je mama čekala u prostoru za prtljagu.
Preko veze sam čula da je Ann hodala kroz terminal
s drugim putnicima iz Phoenixa.
Policajci su u Starbucksu pokušavali uočiti Freegarda.
Možda se skrivao
i gledao je li Ann s nekim, poput policije.
Svi ostali putnici s tog leta prolazili su kroz dvoranu za dolaske.
Nije bilo traga Freegardu
i morao sam odlučiti hoćemo li nastaviti.
Odgovor je bio da.
Svi su na svom mjestu. Svi su spremni.
Morali smo nastaviti.
Ann se sve više približava Starbucksu,
a Freegarda nema.
Bili smo zabrinuti da neće doći.
Jedan nadzorni tim javio je
da vide tipa koji se ponaša čudno i sumnjivo
u dvorani za dolaske.
Gledao je odraze u izlozima.
Očito se osjećao ranjivo.
Tip je identificiran kao Freegard.
Vidimo Freegarda, ali očito je da Kim nije s njim.
Gdje je Kim?
Onda su se Kimina majka i Freegard našli.
I neočekivano,
Kimina majka odlučila se udaljiti od Freegarda.
To nije bilo po scenariju.
Hodala je prema toaletu.
Je li postala nervozna?
Nismo znali.
Kimina mama me nazvala iz toaleta.
Očito je bila uznemirena.
Nije radila ono što joj je rečeno.
Situacija je postala prenapeta za nju.
Freegard joj je rekao da je Kim na parkingu
na gornjoj razini i da čeka u automobilu.
Nisam znao je li to istina ili ne, ali uložili smo mjesece planiranja
i sad Kimina majka ne slijedi upute.
Što duže Kimine mame nema,
mogao bi postati sve sumnjičaviji.
Mogao bi pobjeći.
Smirio sam je i rekao da pođe s Freegardom.
Tad Kimina majka izlazi iz toaleta
i pridružuje se Freegardu.
Napustili su terminal
i krenuli ravno prema parkiralištu.
Pratite ih sa sigurne udaljenosti.
Ali i dalje nismo bili sigurni je li Kim zaista ondje.
Premjestio sam tim za uhićenje na parkiralište.
Ostanite na pozicijama.
Nadzorni je tim rekao da je u vozilu žena.
Čula sam Boba kako viče u voki-toki.
Krenite!
Uhitili su Freegarda.
A Kim je izašla iz auta uz pomoć drugog policajca.
Tad sam prvi put vidjela Kim Adams
i izgledala je uzrujano.
Djelovala je zbunjeno.
Ne znam je li uopće znala tko smo. Ali vidjela je majku.
Dok su odvodili Freegarda,
okrenuo se i rekao Kim: „Volim te.“
Nakon mjeseci istrage i planiranja napokon smo ga uhvatili.
METROPOLITSKA POLICIJA
POLICIJSKA POSTAJA
Danima sam se pripremao za razgovor.
OTMICA, OGRANIČAVANJE SLOBODE, PRIJEVARA
Znao sam sve dokaze protiv njega.
Za koju vladinu agenciju radiš?
Bez komentara.
Kimberly Adams rekla je svojim roditeljima
da je pohađala špijunsku školu.
Koju to školu?
Bez komentara.
Zašto je pala na špijunskim ispitima?
Bez komentara.
Nisi li zato tražio g. Adamsa 60 000…
Dolara ili funti?
Bez komentara.
Freegard je mislio da ćemo ga pustiti uz jamčevinu ako ne bude odgovarao.
OTMICA, OGRANIČAVANJE SLOBODE
Ovo o čemu me ispitujete apsolutna je farsa,
totalno smeće, apsolutno sranje.
Zaista mislite
da bi dečko s 21 i pol godinu
mogao učiniti sve ovo što mislite da sam učinio?
Pitali su ga što se dogodilo Sari Smith koja je bila nestala deset godina.
Odbio nam je reći gdje je Sarah.
Kad su ga pretražili,
Freegard je imao komad papira s telefonskim brojem pod imenom Ronnie
i ključeve hotela Buffalo u francuskim Alpama.
To mi je nešto govorilo jer znam da je FBI pratio pozive iz tog hotela.
Otišli smo u francuske Alpe.
HOTEL BUFFAL'
Soba je bila prepuna.
Dizajnerske muške cipele, skupi satovi.
Pronašli su i zaključani kovčeg.
A u zaključanom kovčegu
Scotland Yard pronalazi putovnice, pisma,
kreditne kartice, vozačke dozvole drugih žena.
Postojala je čitava riznica dokaza.
Vjerovalo se da postoje i druge žene
koje možda treba spasiti ili izvući.
Među papirima bila je i dokumentacija o Renati Kister.
Zbrojili smo dva i dva i zaključili da je Renata vjerojatno Ronnie,
ona čiji je broj bio na komadu papira.
Jednog su me dana nazvali iz Scotland Yarda.
Bob me pitao znam li Roba Freegarda.
MI5 PRIČA
Srce mi je udaralo.
Robert mi je rekao,
ako mi se netko javi i spomene njegovo ime,
da poreknem svaki kontakt.
Pokušali smo je ohrabriti da dođe u postaju na razgovor, no nije se dala.
Pitao je: „Kako objašnjavaš da imamo tvoje dokumente,
putovnicu i osobnu iskaznicu?“
Pristala je doći.
U policijskoj postaji objasnila sam da sam upoznala Roberta Freegarda
u salonu automobila 2000. godine.
Uvjerio me da kupim novi automobil.
Robert mi je rekao da je on zapravo špijun.
VAŠA NOVA KREDITNA KARTICA
Tijekom tri godine dala sam mu oko 20 000 funti,
koje mi je Rob obećao vratiti, ali jednostavno je nestao.
Jednog dana zazvonio je telefon i bio je to Rob.
Rekao je da ima prijateljicu
i da mora biti negdje na sigurnom.
Uspio me uvjeriti da će mi ona biti od pomoći.
Pristala sam da ta dama dođe živjeti sa mnom.
Renata nam je rekla da joj je Freegard doveo ženu
i da je ondje radila kao čistačica.
Rekla je da se zove Carrie.
Kad se Carrie pojavila, nisam znala ništa o njoj.
Nije imala isprave.
Kad me vidjela s kamerom, uvijek bi je izbjegavala.
Bilo je čudno.
Ali uspjela sam je fotografirati.
Kad nam je Renata pokazala fotografiju Carrie,
vidjelo joj se lice, ali ne posve jasno.
Ali ten, visina, godine…
Činilo se da bi to mogla biti Sarah.
Ali nismo bili posve sigurni.
SARAH SMITH BILA JE NESTALA DESET GODINA
Nikad ne odustajete.
Čekate, nadate se tragu,
ali nikad ne odustajete.
Morali smo razgovarati s Carrie.
Očekivali smo da neće otvoriti vrata pa ju je zato Renata nazvala.
Rekla sam joj:
„Bok, Carrie. Zaboravila sam ključeve.
Možeš li otvoriti vrata i dati mi ih?“
Srce mi je ludo udaralo.
Laganje je vrlo stresna situacija.
Pritisak je bio jako velik.
Što god da se dogodi, moram biti spreman.
Nisam znala šaljem li je u zatvor ili joj spašavam život.
Nisam znao što će se dogoditi u sljedećim sekundama.
Odlučio sam reći samo dvije riječi: „Zdravo, Sarah.“
Nisam bila Sarah doista mnogo godina.
Svakako su me zvali, ali ne i Sarah.
Programirali su me da pronađem izgovor i izvučem se.
Činjenica što je Renata bila ondje, to mi je dalo snagu.
Preplavio sam je informacijama o tome da je sve bila laž,
da on nikad nije bio špijun,
da ništa od početka nije bilo stvarno
i da ide sa mnom.
Preopterećenje informacijama.
Cijeli mi se svijet okrenuo naopačke i bila sam izvan sebe.
Potratio si sve ni za što.
Možeš li dokazati da radiš za MI5?
Samo moramo slijediti upute.
Mislim da…
Odveli su me u policijsku postaju
i rekli mi: „Ovo je Rob učinio.
Ovoliko je drugih ljudi umiješano.“
Tad sam mogla shvatiti da je to što govore stvarno.
Shvatila sam da sam odbacila karijeru,
obitelj i prijatelje bez razloga.
Nema riječi
kojima bih opisala koliko se potpuno uništeno osjećaš.
A onda su nazvali moju obitelj.
Brinula sam se da me neće htjeti ili da mi neće oprostiti.
Ono što sam im priuštila bilo je
neprihvatljivo i neoprostivo.
A bili su sretni.
Brat je došao po mene u policijsku postaju.
Nisam mogla vjerovati da je ondje i da me i dalje žele.
Kad je ušla,
izgledala je užasno.
Sve je njezino…
samopouzdanje bilo iscrpljeno.
Nosila je što je imala.
Imala je torbu
s pljesnivom koricom kruha unutra.
I gotovo ništa više.
Nakon svega što sam im priuštila, htjeli su da se vratim.
Ne možeš se ljutiti. Ona je dio obitelji.
Ona je tvoja krv i meso.
I bilo je
olakšanje što smo nakon deset godina
konačno došli do toga.
NEIZLJEČIVA BOLEST
Naše su istrage otkrile da je Robert Freegard imao još mnogo žrtava.
Izgladnio je Elizabeth Richardson i natjerao da živi na ulici.
Leslie Gardener je uz prekide provela šest godina s njim
i davala mu je novac.
U hotelu Buffalo bile su stvari jedne Brazilke
koju nikad nismo pronašli.
Maria Hendy. Bili su zajedno devet godina.
Imala je dvoje djece s njim.
Zlostavljao ju je i bio nasilan.
Udario ju je tako jako da joj je izbio zube.
Postoji mogućnost da ima i drugih žena
za koje nikad nismo našli tragove.
U LIPNJU 2005. GODINE POČINJE SUĐENJU ROBERTU FREEGARDU
ZA OTMICU, KRAĐU I OBMANU
Freegard negira optužbe za otmicu, napad i krađu.
Njegove navodne žrtve svjedočit će sljedećih nekoliko tjedana.
Brinula sam se oko svjedočenja,
ali nisam htjela dopustiti da to učini nekome drugome.
KRALJEVSKI SUD
Prema pitanjima koja je postavljala njegova obrana,
bilo je jasno da pokušava krivnju svaliti na mene.
Uvijek je znao izokrenuti istinu.
Držali smo se za ruke dok smo slušali presudu.
Prevarant koji se predstavljao kao MI5 špijun
i ukrao milijun funti od žrtava osuđen je na doživotni zatvor.
Sudac je rekao da je 34-god. Robert Hendy-Freegard
upotrijebio svoj neiskren šarm
kako bi odvukao žrtve u stanje dubokog očaja.
6. RUJNA 2005. GODINE
ROBERT FREEGARD OSUĐEN JE NA DOŽIVOTNU ZATVORSKU KAZNU
Svi smo bili ujedinjeni u tom osjećaju
da pravni sustav funkcionira.
Otišle smo na piće zajedno
i slavile što je zatvoren.
Uništio je moj život i mnoge druge živote,
dobio je sve što zaslužuje.
KRALJEVSKI SUD
Mislio sam da to neće biti nešto što će odrediti tko sam ja
ili tko ću biti ostatak života.
I moja obitelj nije platila gotovo pola milijuna funti
da bih ja živio bijedan život.
Pretvarajući se da je špijun, imao je moć, kontrolu nad ljudima.
Nije bio špijun. Bio je tužan i okrutan pojedinac.
No onda je slučaj otišao na Žalbeni sud.
U TRAVNJU 2007. GODINE FREEGARD JE PODNIO ŽALBU NA SVOJU PRESUDU
Njegovi su odvjetnici vrhovnom sucu rekli
da njegove žrtve nikad nisu otete.
Mogle su otići kad god su željele.
Žalbeni sud je rekao da za otmicu
mora postojati ograničavanje slobode.
Robert Hendy-Freegard srušio je svoju presudu za otmicu.
Ukinuta mu je i doživotna kazna.
Budući da ih je Freegard psihički zatočio,
a ne fizički,
dosuđeno je da nije kriv za to djelo.
U SVIBNJU 2009. GODINE FREEGARD JE PUŠTEN IZ ZATVORA
Pušten je zbog tehnikalije,
što je travestija pravde.
Apsurdno je da netko tako očito kriv
može biti pušten u javnost.
Je li naučio lekciju?
Freegard nije bio jednodimenzionalni zlotvor.
Koristio se prisilom nad žrtvama.
On je psihopat.
On zna samo za jedan način života,
a to je laganje, obmanjivanje,
zlostavljanje drugih i korištenje njihova novca.
Bojala sam se da će to ponoviti.
GODINA 2009.
GODINA 2020.
Mama je i dalje s Robertom.
Policija je ispitala mamu i rekla je da točno zna tko je on.
Možda je sretna,
ali mamini prijatelji šalju mi poruke.
Žele znati je li dobro.
Jedan prijatelj bio je posebice zabrinut.
Rekao je da ga je mama kontaktirala
i tražila novac.
Gotovo očajnički.
Prijatelj joj je odgovorio i rekao da joj neće dati novac.
Ali ako je u nevolji, doći će po nju,
pomoći će joj i izvući iz bilo koje situacije.
Mama je prekinula veze s njim.
Ne znam što mogu.
Samo smo htjeli da mama bude sigurna i sretna.
RUJAN 2020. GODINE
Možda sam bivši suprug, ali nisam bivši otac djece.
Ja čuvam svoju djecu i vidim ih bez mame.
Ako se ja ne borim za Sandru, tko se bori?
Nema braće ni sestara. Roditelji su joj, nažalost, mrtvi.
Mislim da to pada na moja leđa.
Zdravo. Možete li mi pomoći? Ja sam Mark Clifton.
Moja je bivša supruga nestala već nekoliko godina.
Sad sam saznao da je s ozbiljnim prevarantom.
Brinem se za njezinu sigurnost
sad kad znam tko je on i za što je sposoban.
Možda na sjeveru Engleske, ali ne znam više od toga.
Razgovarao sam s detektivskom agencijom.
Uspjeli su locirati njihov mobitel
s kojeg bi djeca primala neobičan poziv jednom godišnje.
Dvaput su ga locirali na francuskoj mreži.
Čvrsto vjerujem da su Sandra i Freegard bili u Francuskoj,
ali ne znam u kojem dijelu.
I sâm sam proveo istragu.
Sad gledam fotografije
na kojima Freegard pokazuje bigle.
Mislim da je Freegard umiješan u kupovinu i prodaju pasa s pedigreom.
Svijet je malen i svi znaju sve u toj zajednici.
Sad su me spojili s nekim tko je iskreno zabrinut za Sandru
i tko zna neke nove informacije.
Ova osoba ne želi pred kamere i pokazivati lice,
ali voljna je susresti se sa mnom, što je vrlo hrabro.
Bok, Mark je.
Bok. Uđi.
Hvala.
Sjedni.
Hvala.
BIGLI
Kako je sve počelo s tim čovjekom?
Imala sam oglas za leglo štenaca na internetu
i primila sam poruku od njega.
Predstavio se kao David Clifton.
Rekao mi je da moji bigli nisu kvalitetni
i da mi može pomoći poboljšati kvalitetu štenaca.
Vrijeđa me što se koristi mojim prezimenom.
-Mislim da se služi mnogim imenima. -Da.
Počela sam poslovati s njim.
Nikad nisam smjela biti u kontaktu s ljudima od kojih sam kupovala pse.
Dovodio je i odvodio pse iz Francuske.
Oprosti. Iz Francuske?
Prilično sam sigurna…
Oprosti. Zbog Francuske mi se mozak okreće velikom brzinom.
To je zapravo popis
svih transakcija koje sam obavila s njime.
Proslijedila bih mu novac
bankovnim prijenosom
na račun Sandre Clifton.
Iznos od 237 funti za račun veterinara.
Opet, 323 funte za račun veterinara.
Ovih 478 funti bilo je za psa kojeg sam kupovala od njega.
Sandra Clifton, 1000 funti.
Sandra, 750 funti.
Sandra, 800 funti za bigla.
Sandra Clifton, 2345 funti.
Ali sa Sandrom sam komunicirala samo putem poruka ili e-maila.
Nikad nisam razgovarala s njom.
Čini se pomalo sumnjivo.
A ove uplate za veterinara,
jesi li ikad vidjela račune za to?
Ne. Tražila sam ih, ali većinu nisam dobila.
Pred kraj je stalno tražio novac,
ali došla sam do točke gdje više nisam mogla dati novac
bez dokaza da je novac potrošen.
Nazvala sam prijateljicu.
Rekla je da moram guglati tu osobu.
Istražila sam tu osobu i to je bio Robert Hendy-Freegard.
Bilo je nadrealno.
-Otišla sam na policiju. -Jesu li te shvatili ozbiljno?
Ne toliko ozbiljno koliko bih željela.
Sljedeći put kad sam razgovarala s Robertom Freegardom,
rekao je da je Sandra visokorangirana u policiji
i da točno zna što govorim policiji.
Sandra je još od škole radila u hotelu u odjelu za čistačice
sve dok je nije natjerao da ode.
Nikad nije radila u policiji.
To je samo hrpa laži.
Počela sam snimati razgovore s njim.
Rekla si da nećeš razgovarati s policijom, ali jesi.
Nisam razgovarala s policijom.
Onda ne znam.
U zapisniku piše da si prošli tjedan razgovarala je s policijom.
-Želiš reći da nas uopće nisi prijavila? -Ne.
Moram izaći.
Kvragu.
Nisam čuo taj glas šest i pol-sedam godina.
Vraća mi neugodne uspomene
i bol.
O Sandri ne znam ništa osim onoga što su mi rekli,
da je nestala
i da je obitelj nije vidjela šest godina.
Ne mogu zamisliti da ne želiš vidjeti svoju djecu.
Mora biti nešto zaista grozno…
da te spriječi da se vratiš kući.
Mama je još s Robertom.
Moram upoznati ljude kojima je ovo učinio.
Pomoći će nam da smislimo što ćemo sad.
Možda znaju nešto što može pomoći nama i mojoj mami.
Koliko ti je trebalo da zapravo shvatiš što ti se dogodilo?
Iskreno,
trebalo je jako dugo.
Ponekad me i dalje progoni.
-Vrlo je uvjerljiv. -Da.
I nije važno tko si. Može to učiniti bilo kome.
To je i nama najteži dio.
Iako sad znamo da je to tako…
-Moraš to razumjeti. -Točno.
Znamo što se tada događalo
i mislili smo da nam oni to čine.
-Ali sve je to bio on. -Da.
-Morate pronaći način da ne krivite mamu. -Da.
Mogla sam otići, ali nisam mogla.
-Vjerojatno i ona može otići, ali ne može. -Da.
Sigurno nema slobodu.
Ja nisam imala putovnicu ni vozačku dozvolu.
Ajme.
-Nisam mogla otvoriti bankovni račun. -Ajme.
-Ako je vaša majka u inozemstvu… -Mislim da ima putovnicu.
Možda nema putovnicu na svoje ime.
Kad shvatiš istinu onoga što si živio kao laž…
Mami će trebati nekako uzemljenje.
No njezini su roditelji preminuli,
pa nema obitelj radi koje bi se uzemljila
kad se naposljetku i vrati.
Da.
Da, ali ima vas.
Ja sam se najviše bojala da će se nešto dogoditi mojim roditeljima
dok mene nema i da neću imati priliku ispraviti stvari…
Da.
…stvari koje sam rekla i učinila.
Mislim da je teško razmišljati
da je moj djed preminuo držeći tu srebrnu svinju
koju je očajnički htio dati mami, a ja sam mu rekla da ću joj ja to dati.
Odbio je i nije je htio pustiti…
Kad sam ga pred kraj vidjela,
umro je sa željom da vidi svoju kćer.
Ako je njezina situacija poput one nas ostalih,
uvjerio ju je da ne može otići.
Mislim da je to igra čekanja.
Što god da učinim ili kažem ide njemu na ruku.
Mislim da jedino mogu čekati da nešto pođe po zlu…
Ili da on pogriješi.
Mislim da ovo nije samo igra čekanja jer mislim da ćeš čekati zauvijek.
Ovo je slučaj nečeg jako zlokobnog.
Nemojte nikad odustati od nje.
O, moj Bože.
Nakon smrti mog djeda i bake
mama je trebala naslijediti kuću vrijednu 300 000 funti.
Moj je plan bio
da se imanje povjeri mojoj sestri i meni
jer sam se bojao da će ga se Freegard dočepati.
Nekoliko mjeseci poslije, dok sam čuvao posjed, tužila me.
VRHOVNI I KRALJEVSKI SUD
Zbog globalne pandemije
sva su se ročišta morala odvijati putem videoveze.
Bilo je tužno što sam je nakon sedam godina samo tako mogao vidjeti.
Tijekom sudskog postupka moja je mama bila uvjerena
da sam ja krao novac.
Ali pokušavao sam ga zaštititi za nju.
Slučaj nije bio posve jednostavan.
Iako se činilo da je sudac bio na mojoj strani,
zakonski je morao to predati mojoj mami.
Jake, je li moguće da je Freegard odslužio svoje
i da je možda tvoja mama sretna?
Misliš li da je to moguća stvarnost?
David je već u prošlosti
uzeo nekoga, otuđio ga od svih oko njega i kontrolirao sve što radi.
Ako je David samo čovjek koji želi voditi svoj život,
zašto je opet učinio potpuno istu stvar?
Ne znam što je ispravno učiniti.
Znam samo
da je govoriti ljudima o tome što smo prošli
i onome što se dogodilo Sari i ostalim žrtvama,
jako važno.
Ljudi moraju znati tko je on jer ovo mora prestati.
Robert David Hendy-Freegard,
David Clifton,
kako god se zvao,
ovaj bi čovjek trebao biti znan zbog nanesene štete.
Nije me briga koliko će trebati.
Nikad nećemo odustati.
PETER SMITH NASTAVLJA RADITI NA SVOJOJ FARMI
NEMA U PLANU UMIROVITI SE
SARAH SMITH SAD JE SRETNO UDANA
I UKLJUČENA JE U OBITELJSKU FARMU
JOHN ATKINSON PREDAJE ENGLESKI U INOZEMSTVU
I NASTUPA KAO GLAVNI PJEVAČ U BENDU
SOPHIE I JAKE I DALJE SE NADAJU
DA ĆE USPOSTAVITI KONTAKT SA SVOJOM MAJKOM
NEKOLIKO DANA PRIJE EMITIRANJA PRIMILI SMO E-MAIL,
NAVODNO OD SANDRE CLIFTON,
U KOJEM STOJI DA JE VELIK DIO PRIČE CLIFTONOVIH NEISTINIT,
DA ONA NIJE NESTALA,
DA DJECA MOGU STUPITI U KONTAKT S NJOM
I DA BI TREBALI PRIHVATITI
DA ONA VOLI FREEGARDA.
Prijevod titlova: Veronika Janjić